કેટલાંક સપનાં સવારે જાગ્યા પછી ભૂલી જવાતાં હોય છે, પણ કેટલાંક સપનાં એવાં હોય છે કે એ રાતની ઊંઘ હરામ કરી દે છે. અજુર્ન હરિશ્ચંદ્ર વાઘમારેનું પણ એક સપનું છે. તે કોઈ પણ ભોગે, કોઈ પણ હિસાબે સ્કેટ-ચૅમ્પિયન બનવા માગે છે. અજુર્ન મહત્વાકાંક્ષા અને સપનાંની દૃષ્ટિએ અમીર છે, પણ હકીકત એ પણ છે કે તે ગરીબ છે. ઇનલાઇન સ્કેટ લેવાના પૈસા તો શું, એ ખરીદવાનું સપનું જોવું એ પણ તેના માટે પાપ છે. જોકે અજુર્ન એ દિશામાં આગળ વધે છે અને અજુર્નને આગળ વધવામાં તેના જ કેટલાક ગરીબ દોસ્તો મદદ કરે છે. ઇનલાઇન સ્કેટ માટે કોઈ તેને સ્કેટ-રિંકમાં આવવા દેવા તૈયાર નથી એટલે અજુર્ન રાતના બે વાગ્યે મુંબઈની સડક પર જઈને પ્રૅક્ટિસ કરે છે. પડે છે, આખડે છે; પણ દરેક વખતે તે ફરીથી ઊભો થઈને પોતાનાં સપનાં તરફ આગળ વધતો જાય છે.